
1. ASJAOLUD JA MENETLUSE KÄIK

Narva Linnavalitsuse poole pöördusid mittetulundusühing Vene Kultuuriselts NADEŽDA, registrikood 80189974, mittetulundusühing Rahvuslike, valgustuslike ja kultuursete organisatsioonide keskus, registrikood 80204113, mittetulundusühing NARVA INGERISOOMLASTE SELTS, registrikood 80069483, mittetulundusühing NARVA LINNA UKRAINA KAASLASKOND, registrikood 80124458, mittetulundusühing RAHVUSKULTUURIDE KESKUS, registrikood 80189276, mittetulundusühing Sotsiaalse Adaptatsiooni Keskus, registrikood 80228562, palvega jätta hoone hooldus- ja kommunaaltasu suurus 2008. a tasemele.

Narva Linnavalitsuse 12.12.2007 korraldusega nr 1937-k kehtestati rahvuskultuuri ning kultuuri-valgustuslikele seltsidele, kes kasutavad Narvas Puškini tn 33 hoones asuvaid ruume, 2008.a ühine kuutasu  suuruses 3,50 krooni 1m2 hoone hooldustasu ning kommunaalteenuste kulude katmiseks.

Kuu keskmised hooldus- ja kommunaalkulud moodustavad 8-9 krooni  1 m2 eest.

Kuna kõik soodustust  taotlevad mittetulundusühingud tegutsevad Narva linna elanike huvides ning aitavad oma tegevusega säilitada linna saabunud vähemusrahvustel nende kultuuripärandit, on linna huvides toetada ülalnimetatud mittetulundusühinguid, võimaldades neile hooldustasu soodustust.
Antud küsimust arutati Narva Linnavalitsuse linnavarakomisjoni istungil 14.01.2009. a (protokoll   nr 1) ning otsustati:

1. Kehtestada mittetulundusühingule Vene Kultuuriselts NADEŽDA, registrikood 80189974, mittetulundusühingule Rahvuslike, valgustuslike ja kultuursete organisatsioonide keskus, registrikood 80204113, mittetulundusühingule NARVA INGERISOOMLASTE SELTS, registrikood 80069483, mittetulundusühingule NARVA LINNA UKRAINA KAASLASKOND, registrikood 80124458, mittetulundusühingule RAHVUSKULTUURIDE KESKUS, registrikood 80189276, mittetulundusühingule Sotsiaalse Adaptatsiooni Keskus, registrikood 80228562, ühine kuutasu suuruses 3,50 krooni 1m2  Narvas Puškini tn 33 hoones asuvate ruumide kasutamise eest 2009 aastal.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

Narva Linnavolikogu 17.03.2005.a määruse nr 14/52 “Linnavara kasutusse andmise kord” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või üüritasu arvestuse metoodilise juhendiga ette nähtust madalama tasu eest tähtajaga kuni 5 aastat või tähtajatult mittetulundusühingutele.
3. OTSUS

Kehtestada mittetulundusühingule Vene Kultuuriselts NADEŽDA, registrikood 80189974, mittetulundusühingule Rahvuslike, valgustuslike ja kultuursete organisatsioonide keskus, registrikood 80204113, mittetulundusühingule NARVA INGERISOOMLASTE SELTS, registrikood 80069483, mittetulundusühingule NARVA LINNA UKRAINA KAASLASKOND, registrikood 80124458, mittetulundusühingule RAHVUSKULTUURIDE KESKUS, registrikood 80189276, mittetulundusühingule Sotsiaalse Adaptatsiooni Keskus, registrikood 80228562, ühine kuutasu suuruses 3,50 krooni 1m2 Narvas Puškini tn 33 hoones asuvate ruumide kasutamise eest kuni 31.12.2009.a.

4. RAKENDUSSÄTTED
4.1. Narva Linnavalitsuse Linnavara- ja Majandusametil teha korraldus teatavaks menetlusosalistele.
4.2.  Korraldus jõustub seadusega sätestatud korras.

4.3.  Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates korralduse teatavakstegemist.

